CELEX: C2006/131/27
Language: et
Date: 2006-06-03 00:00:00
Title: Kohtuasi C-293/04: Euroopa Kohtu (teine koda)  9. märtsi 2006  aasta otsus (Gerechtshof te Amsterdam'i eelotsusetaotlus) — Beemsterboer Coldstore Services BV  versus  Inspecteur der Belastindienst — Douanedistict Arnhem (Impordi- või eksporditollimaksude tollivormistusjärgne sissenõudmine — Määruse nr 2913/92 artikli 220 lõike 2 punkt b — Ajaline kohaldatavus — Halduskoostöö süsteem, milles osalevad kolmanda riigi asutused — Mõiste  ebaõige sertifikaat  — Tõendamiskoormus)

3.6.2006   
            
            
               ET
            
            
               Euroopa Liidu Teataja
            
            
               C 131/15
            
         Euroopa Kohtu (teine koda) 9. märtsi 2006 aasta otsus (Gerechtshof te Amsterdam'i eelotsusetaotlus) — Beemsterboer Coldstore Services BV versus Inspecteur der Belastindienst — Douanedistict Arnhem
   (Kohtuasi C-293/04) (1)
   
   (Impordi- või eksporditollimaksude tollivormistusjärgne sissenõudmine - Määruse nr 2913/92 artikli 220 lõike 2 punkt b - Ajaline kohaldatavus - Halduskoostöö süsteem, milles osalevad kolmanda riigi asutused - Mõiste “ebaõige sertifikaat” - Tõendamiskoormus)
   (2006/C 131/27)
   Kohtumenetluse keel: hollandi
   Eelotsusetaotluse esitanud kohus
   Gerechtshof te Amsterdam
   Põhikohtuasja pooled
   
      Hageja: Beemsterboer Coldstore Services BV
   
      Kostja: Inspecteur der Belastindienst — Douanedistict Arnhem
   Kohtuasja ese
   Eelotsusetaotlus — Gerechtshof te Amsterdam — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307) Euroopa Parlamendi ja nõukogu 16. novembri 2000. aasta määrusega (EÜ) nr 2700/2000 (EÜT L 311, lk 17) kehtestatud redaktsioonis, artikli 220 lõike 2 punkti b tõlgendamine — Enne määruse (EÜ) nr 2700/2000 jõustumist tekkinud tollivõlast tulenevate tollimaksude tollivormistusjärgne sissenõudmine importijalt, kes on esitanud päritolusertifikaadid EUR.1, millel on näidatud kaupade päritolu, mis ei leia kinnitust järelkontrolli käigus
   Resolutiivosa
   
               1.
            
            
               Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artikli 220 lõike 2 punkt b Euroopa Parlamendi ja nõukogu määrusega (EÜ) nr 2700/2000 kehtestatud redaktsioonis kohaldub tollivõlale, mis on tekkinud ja mille tollivormistusjärgne sissenõudmine algatati enne nimetatud määruse kehtima hakkamist.
            
         
               2.
            
            
               Juhul kui sertifikaati EUR.1 märgitud kaupade päritolu ei leia järelkontrolli käigus enam kinnitust, tuleb nimetatud sertifikaati pidada “ebaõigeks sertifikaadiks” määruse nr 2913/92 artikli 220 lõike 2 punkti b määrusega nr 2700/2000 kehtestatud redaktsioonis tähenduses.
            
         
               3.
            
            
               Isik, kes soovib tugineda määruse nr 2913/92, artikli 220 lõike 2 punkti b kolmandale lõigule määrusega nr 2700/2000 kehtestatud redaktsioonis, on kohustatud esitama oma väidete kinnitamiseks vajalikud tõendid. Seetõttu on põhimõtteliselt tollivormistusjärgse sissenõudmise algatamiseks nimetatud artikli 220 lõike 2 punkti b kolmanda lõigu algosale tugineda algosale tugineda sooviva tolli kohustus esitada tõendid selle kohta, et ebaõigete sertifikaatide väljaandmine on toimunud eksportija poolt ebaõigete asjaolude esitamise tagajärjel. Sellegipoolest, kui tollil ei ole ainult eksportijale süüks pandava hooletuse tõttu võimalik esitada vajalikke tõendeid selle kohta, kas sertifikaat EUR.1 anti välja viimase poolt esitatud õigete või ebaõigete asjaolude põhjal, on tollimaksu tasumise eest vastutav isik kohustatud tõendama, et kolmanda riigi ametivõimude poolt väljaantud kõnealune sertifikaat põhines õigetel asjaoludel.
            
         
      (1)  ELT C 228, 11.9.2004.